Квалификације за Европско првенство 2020. године су се одржавале од марта 2019. до новембра 2020. да би се одредила 24 учесника Европског првенства у фудбалу 2020. које је првобитно било планирано да се одржи 2020, али је одложено за 2021. због пандемије коронавируса. Квалификације су биле повезане са Уефа Лигом Нација 2018/2019. дајући репрезентацијама другу шансу да учествују на највећој европској смотри. Први пут од 1976. ниједан тим се није пласирао директно на првенство као земља домаћин.